《夏日同姚子玉费子文游云居寺》
明代·李时行

苍烟白石满空山，野寺深藏乱竹间。游客漫随清磬入，老僧长对落花閒。

潭边宿雨从龙去，树底残云伴鹤还。尽日临流恣幽赏，披襟坐遍石苔斑。

作者简介：明广州府番禺人，字少偕。嘉靖二十年进士。知嘉兴县，迁南京兵部车驾主事，坐事罢，遍游吴越、齐鲁名山。有《驾部集》。